ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยเครื่องแบบพิธีการของเลขาธิการสำนักงานคณะกรรมการกำกับกิจการพลังงานพนักงานและลูกจ้างสำนักงานคณะกรรมการกำกับกิจการพลังงานพ.ศ. ๒๕๕๒[๑] โดยที่เป็นการสมควรให้มีระเบียบว่าด้วยเครื่องแบบพิธีการของเลขาธิการสำนักงานคณะกรรมการกำกับกิจการพลังงานพนักงานและลูกจ้างสำนักงานคณะกรรมการกำกับกิจการพลังงาน อาศัยอำนาจตามความในมาตรา๓๓ (๕) แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานกำหนดระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยเครื่องแบบพิธีการของเลขาธิการสำนักงานคณะกรรมการกำกับกิจการพลังงานพนักงานและลูกจ้างสำนักงานคณะกรรมการกำกับกิจการพลังงาน พ.ศ. ๒๕๕๒ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานประธานกรรมการ หมายความว่าประธานกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานพนักงาน หมายความว่า พนักงานสำนักงานคณะกรรมการกำกับกิจการพลังงานลูกจ้าง หมายความว่าลูกจ้างสำนักงานคณะกรรมการกำกับกิจการพลังงานข้อ ๔ เครื่องแบบพิธีการมี ๓ ประเภท ได้แก่(๑)เครื่องแบบปกติขาว(๒)เครื่องแบบครึ่งยศ(๓)เครื่องแบบเต็มยศข้อ ๕ เครื่องแบบปกติขาว ประกอบด้วย(๑)หมวกเลขาธิการพนักงาน และลูกจ้างชาย ให้ใช้หมวกทรงหม้อตาลสีขาวกะบังหน้าทำด้วยหนังหรือวัสดุเทียมหนังสีดำ สายรัดคางสีทองกว้าง ๑ เซนติเมตรมีดุมโลหะสีทองทรงกลมตราอักษรย่อคณะกรรมการ ขนาดเส้นผ่าศูนย์กลาง ๑.๗ เซนติเมตรติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดลายกนกทรงพุ่มข้าวบิณฑ์ปักดิ้นทองสูง๗ เซนติเมตร กว้าง ๔.๘ เซนติเมตร บนหมอนสักหลาดสีขาวเลขาธิการพนักงาน และลูกจ้างหญิง ให้ใช้หมวกได้ ๒ แบบ ตามโอกาสอันควรแบบที่๑อนุโลมตามแบบหมวกของเลขาธิการ พนักงาน และลูกจ้างชาย แต่เป็นทรงอ่อนแบบที่๒หมวกแก๊ปทรงอ่อนพับปีกขาว สายรัดคางสีทองมีดุมโลหะสีทองทรงกลมตราอักษรย่อคณะกรรมการ ขนาดเส้นผ่าศูนย์กลาง ๑.๗ เซนติเมตรติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดลายกนกทรงพุ่มข้าวบิณฑ์ปักดิ้นทองสูง ๗ เซนติเมตร กว้าง ๔.๘เซนติเมตร บนหมอนสักหลาดสีขาว(๒)เสื้อเลขาธิการพนักงาน และลูกจ้างชาย ให้ใช้เสื้อแบบราชการสีขาวใช้ดุมโลหะสีทองทรงกลมตราอักษรย่อคณะกรรมการ ขนาดเส้นผ่าศูนย์กลาง ๒ เซนติเมตร ๕ดุม ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยเลขาธิการพนักงาน และลูกจ้างหญิง ให้ใช้เสื้อนอกคอแบะสีขาวแบบคอแหลมหรือคอป้านแขนยาวถึงข้อมือ มีตะเข็บหลัง ๔ ตะเข็บที่แนวสาบมีดุมโลหะสีทองทรงกลมตราอักษรย่อคณะกรรมการ ขนาดเส้นผ่าศูนย์กลาง ๒เซนติเมตร ๓ ดุม สำหรับเสื้อคอแหลม และ ๕ ดุม สำหรับเสื้อคอป้าน มีกระเป๋าล่างข้างละ๑ กระเป๋า เป็นกระเป๋าเจาะเฉียงเล็กน้อยไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าพันคอสีดำเงื่อนกะลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓)อินทรธนูให้มีอินทรธนูแข็งกว้าง๕ เซนติเมตร ยาวตามความยาวของบ่า พื้นสักหลาดสีดำมีแถบสีทองกว้าง ๕มิลลิเมตรเป็นขอบ ด้านคอปลายมนติดดุมโลหะสีทองทรงกลมตราอักษรย่อคณะกรรมการขนาดเส้นผ่าศูนย์กลาง ๑.๗ เซนติเมตร ใช้ประดับเหนือบ่าทั้งสองข้างจากไหล่ไปคอ อินทรธนูมีลายดังนี้เลขาธิการรวมทั้งพนักงานตำแหน่งผู้บริหารระดับสูงและผู้บริหารอาวุโสปักดิ้นสีทองลายดอกก้ามปู มีดอก ๔ ดอก เรียงตามส่วนยาวของอินทรธนูพนักงานตำแหน่งผู้บริหารระดับกลางปักดิ้นสีทองลายดอกก้ามปู มีดอก ๓ ดอก เรียงตามส่วนยาวของอินทรธนูพนักงานตำแหน่งเจ้าหน้าที่ปักดิ้นสีทองลายดอกก้ามปู มีดอก ๒ ดอกเรียงตามส่วนยาวของอินทรธนูลูกจ้างปักดิ้นสีทองลายดอกก้ามปู มีดอก ๑ ดอก(๔)กางเกง กระโปรงเลขาธิการพนักงาน และลูกจ้างชาย ให้ใช้กางเกงแบบราชการสีขาว ขายาว ไม่พับปลายขาเลขาธิการพนักงาน และลูกจ้างหญิง ให้ใช้กระโปรงสีขาว ตีเกล็ดด้านหน้า ๒ เกล็ดและด้านหลัง ๒เกล็ด ยาวระดับเข่า ปลายบานเล็กน้อย ใช้กับเสื้อคอแหลมหรือกระโปรงสีขาวยาวระดับเข่าปลายบานเล็กน้อย ใช้กับเสื้อคอป้าน(๕)รองเท้า ถุงเท้าเลขาธิการพนักงาน และลูกจ้างชาย ให้ใช้รองเท้าหุ้มส้นหนังหรือวัตถุเทียมหนังสีดำ ถุงเท้าสีดำเลขาธิการพนักงาน และลูกจ้างหญิงให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้าไม่มีลวดลายส้นสูงไม่เกิน ๑๐ เซนติเมตร ถุงเท้ายาวสีเนื้อ(๖)เครื่องหมายสังกัดให้มีเครื่องหมายแสดงสังกัดทรงกลมเป็นรูปตราสุริยเทพทำด้วยโลหะสีทองขนาดเส้นผ่าศูนย์กลาง๒.๕ เซนติเมตร ติดที่คอเสื้อตอนหน้าทั้ง ๒ ข้างข้อ ๖ เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงหรือกระโปรงให้ใช้ผ้าสีดำผู้ได้รับพระราชทานเครื่องราชอิสริยาภรณ์ ให้ประดับเครื่องราชอิสริยาภรณ์ที่ได้รับไม่สวมสายสะพายข้อ ๗ เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศสวมสายสะพายข้อ ๘ การแต่งเครื่องแบบตามที่กำหนดไว้ในระเบียบนี้ให้แต่งตามหมายของสำนักพระราชวังหรือตามระเบียบหรือคำสั่งของคณะกรรมการหรือในโอกาสอันสมควรข้อ ๙ ให้ประธานกรรมการเป็นผู้รักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศ ณ วันที่ ๗สิงหาคม พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงาน[เอกสารแนบท้าย]๑.เครื่องหมายแสดงสังกัด๒.อินทรธนูเครื่องแบบปกติขาว(ดูข้อมูลจากภาพกฎหมาย)ปริยานุช/จัดทำ๑๗ ธันวาคม ๒๕๕๒นันท์นภัสร์/ตรวจ๑๗ ธันวาคม ๒๕๕๒ศิรวัชร์/ปรับปรุง๓๐ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๗๖ ง/หน้า ๑๒/๓ ธันวาคม ๒๕๕๒